**Molėtų rajono savivaldybės taryba**

**SPRENDIMAS**

**DĖL SAVIVALDYBĖS ILGALAIKIO MATERIALIOJO TURTO PERDAVIMO MOLĖTŲ RAJONO SAVIVALDYBĖS ADMINISTRACIJAI**

2017 m. gruodžio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2, 4 dalimis, Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.1. papunkčiu, 20 punktu ir atsižvelgdama į Molėtų socialinės paramos centro 2017 m. gruodžio 9 d. raštą Nr. SŽ-860 „Dėl turto pripažinimo nereikalingu Molėtų socialinės paramos centro funkcijoms vykdyti“, Molėtų socialinės paramos centro direktoriaus 2017 m. gruodžio 5 d. įsakymą Nr. V-74 „Dėl turto pripažinimo nereikalingu Molėtų socialinės paramos centro funkcijoms vykdyti“,

Molėtų rajono savivaldybės taryba n u s p r e n d ž i a:

1. Perduoti biudžetinei įstaigai Molėtų rajono savivaldybės administracijai (kodas 188712799) patikėjimo teise valdyti, naudoti ir disponuoti Savivaldybei nuosavybės teise priklausantį ir šiuo metu Molėtų socialinės paramos centro patikėjimo teise valdomą ilgalaikį materialųjį turtą:

|  |  |  |  |  |
| --- | --- | --- | --- | --- |
| Eil. Nr. | Turto pavadinimas | Inventorinis Nr. | Įsigijimo vertė, Eur | Likutinė vertė gruodžio 1 d., Eur |
| 1. | Daugiafunkcinis spausdintuvas „Brother“ DCP-7055 | 12083003 | 124,40 | 0,00 |
| 2. | Fotoaparatas „Fujifilm“ S2980 | 12094001 | 230,54 | 0,00 |
| 3. | Kompiuteris i3G12 su Windows 7 Pro 64 programine įranga ir monitorius BenQ BL2201PT 22 | 12082007 | 889,27 | 0,00 |
| 4. | Baldų komplektas (vitrina POP, lentyna POP, spintelė POP, lentyna POP) | 12081003 | 445,14 | 226,32 |

2. Įgalioti Molėtų socialinės paramos centro direktorę Jurgitą Burbaitę pasirašyti 1 punkte nurodyto turto perdavimo – priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras